Dit is vandag 44 jaar gelede wat die omstrede Slag van Cassinga plaasgevind het toe Suid-Afrikaanse valskermtroepe ’n Swapo-kamp in Angola aangeval het.
Swapo het later aangevoer dit was nie ’n militêre kamp nie, maar ’n vlugtelingskamp waar hoofstaaklik vroue en kinders gehuisves is.
“Cassingadag sal vir altyd 'n letsel wees in die geheue van Namibiërs. Vandag, 44 jaar ná die wrede, sinnelose en onmenslike bloedbad op
Namibiese vlugtelinge, hoofsaaklik vroue en kinders, op 4 Mei 1978 by Cassinga in die suide van Angola, onthou ons nog daardie pynlike hoofstuk omdat die fisieke en sielkundige letsels diep is,” sê pres. Hage Geingob in sy herdenkingsboodskap.
Hy sê Cassingadag bly 'n konstante herinnering dat die vryheid en onafhanklikheid van die Namibiese mense teen 'n hoë prys gekom het. Hy sê die land moet vandag stilstaan en dié dag onthou “waarop gruwelike dade van geweld en brutaliteit is teen die Namibiese mense gepleeg is”.
Geingob bring is sy boodskap ook hulde aan die oorlewendes van die Cassinga-slagting, wie se lewens steeds deur die trauma van die gebeure geraak word.
Hy sê die dag moet Namibiërs aan die onbaatsugtige opofferings herinner wat gemaak is deur duisende landgenote en vroue in die loop van die stryd vir die onafhanklikheid van die moederland.
“Dit is dus ons plig om te verseker dat die drome, aspirasies en bloed
van daardie seuns en dogters van Namibië wat hul lewe afgelê het sodat ons vandag ons vryheid kan geniet, nie verraai word nie,” sê hy.
Geingob versoek Namibiërs om kollektief betrokke te raak by aksies wat verdienstelike respek gee aan diegene wat hul lewe verloor
Het vir die vryheid en onafhanklikheid van die land.
“Ter nagedagtenis aan die 44ste herdenking van die Cassinga-slagting, doen ek 'n beroep op almal Namibiërs om voort te gaan met die taak van nasiebou. Kom ons trek saam in dieselfde rigting om 'n verenigde en welvarende Namibië vir huidige en toekomstige geslagte te bou," lui sy pleidooi.
Pres. Hage Geingob
Geen kommentaar is op hierdie artikel gelaat nie
Meld asseblief aan om kommentaar te lewer
Klik hier om aan te meld
Neem asseblief kennis: Om die artikel te lees, voer asseblief jou besonderhede hieronder in. Jy sal nie weer hoef te registreer vir toekomstige besoeke nie. Toegang voor 12:00 - As jy n opbetaalde intekenaar is, bevestig asseblief jou aanmeldbesonderhede of voer die unieke leserstoegangskode in wat op die voorblad van jou voorkeurkoerant Republikein, Namibian Sun of Allgemeine Zeitung gedruk is.